open-index/open-wikipedia-markdown huggingface dataset:
எஸ். கே. குருநாதன்

**எஸ். கே. குருநாதன்** (*S. K. Gurunathan*, 1 ஆகத்து 1908 - 5 மே 1966) என்பவர் ஒரு விளையாட்டுப் பத்திரிகையாளர் மற்றும் இந்தியாவில் துடுப்பாட்ட புள்ளிவிவர முன்னோடிகளில் ஒருவர்.

குருநாதன் சென்னை திருவல்லிக்கேணியில் உள்ள இந்து உயர்நிலைப் பள்ளியில் படித்தார்.  1928 ஆம் ஆண்டு *[[தி இந்து]]* நாளிதழின் விளம்பரப் பிரிவில் தனது பத்திரிகை வாழ்க்கையைத் துவக்கினார். இவர் 1938 இல் செய்தியாளரானார். 1958 முதல் இறக்கும் வரை விளையாட்டுப் பகுதியின் ஆசிரியராக இருந்தார். இவர் 1940 களில் உள்ளூர் துடுப்பாட்டம் மற்றும் பிற விளையாட்டுகளை செய்திகளை உள்ளடக்கிய *மெட்ராஸ் ஆனுவல்* இதழை நிறுவினார். *தி இந்துவில்* இருந்தபோது, இவர் *[[ஸ்போர்ட் அண்ட் பேஸ்டைம்]]* என்ற இதழைத் தொடங்கினார். அது சுமார் இருபது ஆண்டுகள் நடத்தப்பட்டது. இவரது இறப்பிற்குப் பிறகு தொழிலாளர் பிரச்சனையால் வெளியீட்டு நிறுத்தப்பட்டது. குருநாதன், இந்திய கிரிக்கெட் கட்டுப்பாட்டு வாரியத்தின் முதல் கெளரவ துடுப்பாட்ட புள்ளியியல் நிபுணர் ஆவார். 1949 முதல் 1950 ஆண்டு இவர் இறக்கும் வரை அந்த பதவியில் இருந்தார்.  

குருநாதன் 1946 ஆம் ஆண்டு *[[விசுடன் துடுப்பாட்டாளர்களின் நாட்குறிப்பு|விசுடன் துடுப்பாட்டாளர்களின் நாட்குறிப்பைப்]]* போலவே *[[இந்தியன் கிரிகெட் (ஆண்டிதழ்)|இந்தியன் கிரிக்கெட்]]* என்ற ஆண்டிதழை நிறுவினார். இவர் இறக்கும் வரை அதன் ஆசிரியராக இருந்தார். *[[விசுடன் துடுப்பாட்டாளர்களின் நாட்குறிப்பு|விஸ்டனின்]]* இந்தியப் பிரிவுக்கும் இவர் தொடர்ந்து பங்களித்தார். இவர் 1947-48 இல் ஆத்திரேலியா, 1952 இல் இங்கிலாந்து, 1954-55 இல் பாக்கித்தான் ஆகிய நடுகளுக்கு இந்திய அணி மேற்கொண்ட சுற்றுப்பயணங்கள் உட்பட 50 க்கும் மேற்பட்ட டெஸ்ட் போட்டிகள் குறித்த செய்திகளை அளித்தார். மேலும் 1961-62 எம்.சி.சி இந்திய சுற்றுப்பயணத்தை *[[தி டைம்ஸ்|தி டைம்சுக்காகச்]]* செய்தி அறிக்கைகளை உருவாக்கினார்.  இவர் *12 ஆண்டுகள் ரஞ்சி டிராபி* மற்றும் மூன்று தொகுதிகள் *ஸ்டோரி ஆஃப் தி டெஸ்ட்* என்ற பெயரிலான புத்தகங்களை எழுதியுள்ளார். குருநாதன் 1963-64ல் மெட்ராஸ் விளையாட்டு எழுத்தாளர் சங்கத்தின் நிறுவனர்-தலைவராக இருந்தார்.

இவர் தனது இளமை பருவத்தில் புது நடையியல்பான குச்சக் காப்பாளராக இருந்தார். மேலும்  மெட்ராஸ் மாகாணப் போட்டிகளில் இந்தியர்களை பிரதிநிதித்துவப்படுத்தினார். இவர் *தி இந்துவில்* இருந்து ஓய்வு பெறுவதற்கு சில மாதங்களுக்கு முன்பு இறந்தார். 

## குறிப்புகள்

* இந்த கட்டுரைக்கு பயன்படுத்தப்படும் குறிப்புகளில் பல தரவுகள் வேறுபடுகின்றன. பி. என். சுந்தரேசனின் கூற்றுப்படி (குருநாதனுடன் இருபது ஆண்டுகள் பணியாற்றினார்), குருநாதன் 1 சூலை 1908 இல் பிறந்தார் மேலும் 1937 இல் இந்துவில் விளையாட்டு நிருபரானார்.

## மேற்கோள்கள்

பகுப்பு:இந்தியத் துடுப்பாட்டக்காரர்கள்
பகுப்பு:1908 பிறப்புகள்
பகுப்பு:1966 இறப்புகள்
பகுப்பு:இந்திய விளையாட்டு ஊடகவியலாளர்கள்
பகுப்பு:தி இந்து குழுமம்
தெண்ணியான்குளம்

**தெண்ணியான்குளம்** என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது துணுக்காய் பிரதேச செயலாளர் பிரிவில் அமைந்துள்ளது. இது மாங்குளத்துக்கு வடமேற்கே சுமார் 40 கிலோமீட்டர் தூரத்தில் அமைந்துள்ளது.

## பாடசாலைகள்
தெண்ணியான்குளம் அரச தமிழ் கலவன் பாடசாலை

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
முகமது எர்வான்

**முகமது எர்வான்**  (*Mohamad Ervan*) இந்தோனேசிய நாட்டைச் சேர்ந்த ஒரு சதுரங்க வீரர் ஆவார். 1992 ஆம் ஆண்டு இவர் பிறந்தார். இவருக்கு 2019 ஆம் ஆண்டில் பன்னாட்டு சதுரங்க மாசுட்டர் பட்டம் வழங்கப்பட்டது.

## சதுரங்க வாழ்க்கை
2018 ஆம் ஆண்டில் முகமது எர்வான் இந்தோனேசிய சதுரங்க வெற்றியாளர் பட்டத்தை வென்றார்.

2021 ஆம் ஆண்டு ஆசிய தனிநபர் கலப்பு சதுரங்க வெற்றியாளர் போட்டியில் 36 ஆவது தரநிலையில் இருந்த இவர் ஆறாவது இடத்தைப் பிடித்த பிறகு, 2021 ஆம் ஆண்டு சதுரங்க  உலகக் கோப்பை போட்டிக்குத்  தகுதி பெற்றார்  அங்கு இவர் முதல் சுற்றில் நோடிர்பெக் அப்துசட்டோரோவுக்கு எதிராக சமன் செய்தார். இவர்களின் முதல் ஆட்டத்தில் தோற்கடிக்கப்பட்டார். ஆனால் இவர்களது இரண்டாவது ஆட்டத்திற்கு முன் கோவிட்-19 சோதனையில் தோல்வியடைந்தார். தனது எதிராளியிடம்  சமனை ஒப்படைத்தார்.

## மேற்கோள்கள்

## புற இணைப்புகள்
*

பகுப்பு:வாழும் மக்கள்
பகுப்பு:1992 பிறப்புகள்
பகுப்பு:இந்தோனேசிய மக்கள்
பகுப்பு:சதுரங்க வீரர்கள்
பைலிகா பாலிஃபோலியா

**இடபேர்னேமொண்டனா அபோடா** (தாவர வகைப்பாட்டியல்: *Phylica polifolia*) என்ற தாவரயினம், தாவரக் குடும்பமான  இரம்னேசியே(Rhamnaceae) என்பதுள் வகைப்படுத்தப் பட்டுள்ளது. இந்த இனம், செயிண்ட் எலனா புவிப்பகுதியின் அகணிய தாவரம் ஆகும். இதன் வாழிடங்கள் அழிந்து வருவதால், மிக அருகிய தாவரமாக அறிவிக்கப்பட்டுள்ளது. ஆற்றங்கரை பாறைகளிலும், பாறைகளிலும் இவை காணப்படுகின்றன.  ரோசுமேரி, செயிண்ட் எலனா ரோசுமேரி என்று வேறு பெயர்களாலும் அழைக்கப்படுகின்றன.

## மேற்கோள்கள்

பகுப்பு:மிக அருகிய தாவரங்கள்
மதுகா போர்லகேனா

**மதுகா போர்லகேனா** (தாவர வகைப்பாட்டியல்: *Madhuca boerlageana*) என்ற பூக்கும் தாவரம், தாவரக்குடும்பமான சப்போடேசியே (Sapotaceae) குடும்ப இனங்களில் ஒன்றாகும்.  மலுகா (Maluku), இந்தோனேசியா; நியூ கினி ஆகிய புவிப்பகுதிகள் இவ்வினம் காணப்படுகிறது. இங்குள்ள  வாழிடச்சூழல் அழிந்து வருகிறது. இத்தாவரயினம், இவ்விடங்களின் அகணிய தாவரமாகவும் அறிவிக்கப்பட்டுள்ளது.

## மேற்கோள்கள்

பகுப்பு:மிக அருகிய தாவரங்கள்
காது புள்ளி அணில்

**காது புள்ளி அணில்** (*Ear-spot squirrel*)(*காலோசையூரசு அதாம்சி*) என்பது சையூரிடே குடும்பத்தில் உள்ள கொறிணி சிற்றினமாகும். இது போர்னியோவில் (இந்தோனேசியா மற்றும் மலேசியா) காணப்படும் அகணிய உயிரி ஆகும். இவை மரங்களில் பகலில் செயல் படும் விலங்கு. இது வாழைமர அணிலை (*கலோசையூரசு நோட்டடசு*) நெருக்கமாக ஒத்திருக்கிறது. ஆனால் காது புள்ளி அணிலின் காதுக்குப் பின் தனித்த வெளிறிய புள்ளி உள்ளது.

## மேற்கோள்கள்

* Thorington, R. W. Jr. and R. S. Hoffman. 2005. Family Sciuridae. pp.&nbsp;754–818 *in* Mammal Species of the World a Taxonomic and Geographic Reference. D. E. Wilson and D. M. Reeder eds. Johns Hopkins University Press, Baltimore.

பகுப்பு:அணில்கள்
ஸ்போர்ட்ஸ்டார்

**ஸ்போர்ட்ஸ்டார்** (*Sportstar*) என்பது *[[தி இந்து]]* குழுமத்தால் இந்தியாவில் வெளியிடப்படும் ஒரு இந்திய மாதமிருமுறை விளையாட்டு இதழ் ஆகும். இதன் தலைமையகம் சென்னையில் உள்ளது.  

## வரலாறு
*ஸ்போர்ட்ஸ்டார்* 1978 இல் நிறுவப்பட்டது.  இந்த இதழ்  உலகக்கோப்பை காற்பந்து , ஐரோப்பிய கால்பந்தாட்டப் போட்டி,  ஒலிம்பிக் உள்ளிட்ட சர்வதேச விளையாட்டுகள் குறித்த செய்திகளைத் தாங்கிவருவதாகும். இது இந்தியாவில் பரவலாக பிரபலமாக உள்ள விளையாட்டான துடுப்பாட்டம் குறித்த செய்திகள் உட்பட இந்தியாவில் நடக்கும் விளையாட்டுகளைக் குறித்த உள்ளடக்கத்தையும் கொண்டது. கால்பந்து, டென்னிஸ் மற்றும் பார்முலா 1 கிராண்ட் பிரிக்ஸ் ஆகிய விளையாட்டுகள் குறித்தும் கூடுதலாக எழுதுகிறது.

28 சனவரி 2006 இதழிலிருந்து, இதழ் அதன் பெயரை *தி ஸ்போர்ட்ஸ்டார்* என்பதிலிருந்து *ஸ்போர்ட்ஸ்டார்* என்று மாற்றி, புத்தக வடிவத்திலிருந்து சிறுபக்கச் செய்தித்தாள் வடிவத்திற்கு மாறியது. 2012 இல் பத்திரிகை மறுவடிவமைப்பு செய்யப்பட்டது.  

*ஸ்போர்ட்ஸ்டாரின்* புதிய இணைய அவதாரம் 26 அக்டோபர் 2015 அன்று சென்னை துடுப்பாட்ட சங்கத்தில் தொடங்கப்பட்டது. 

**ஸ்போர்ட்ஸ்டார் - லைவ் ஸ்போர்ட்ஸ் & நியூஸ்** என்ற பெயரில் இதற்கு சொந்தமான கைபேசி செயலி உள்ளது.  

## மேற்கோள்கள்

பகுப்பு:சென்னையை மையமாகக் கொண்ட நிறுவனங்கள்
பகுப்பு:சென்னையில் ஊடகங்கள்
பகுப்பு:இந்திய ஆங்கில இதழ்கள்
பகுப்பு:தி இந்து குழுமம்
செல்லி சிட்டுக்குருவி

thumb|ஆண் செல்லி குருவி. என்ரிக் குரோன்வோல்டின் விளக்கப்படம்
**செல்லி குருவி** (*Shelley's sparrow*)(*பசார் செல்லியே*), **செல்லி பழுப்பு சிட்டுக்குருவி**அல்லது **வெள்ளை நைல் பழுப்பு சிட்டுக்குருவி** என்றும் அழைக்கப்படுகிறது. இது கிழக்கு ஆப்பிரிக்காவில் தெற்கு சூடான், தெற்கு எத்தியோப்பியா மற்றும் வடமேற்கு சோமாலியா முதல் வடக்கு உகாண்டா மற்றும் வடமேற்கு கென்யா வரை காணப்படும் குருவி ஆகும். முன்பு, இது கென்யா குருவியின் துணையினமாகக் கருதப்பட்டது. இந்த சிற்றினத்திற்கு ஆங்கிலேயப் புவியியலாளர் மற்றும் பறவையியல் வல்லுநர் ஜார்ஜ் எர்னஸ்ட் செல்லி பெயரிடப்பட்டது.

## மேற்கோள்கள்

### மேற்கோள் நூல்கள்
* 

## வெளி இணைப்புகள்

* இணையப் பறவைகள் சேகரிப்பில் வெள்ளை நைல் ரூஃபஸ் குருவி

பகுப்பு:கிழக்கு ஆப்பிரிக்க பறவைகள்
பகுப்பு:சிட்டுக்குருவிகள்
கூச முனிசாமி வீரப்பன் (தொ. கா தொடர்)

**கூச முனிசாமி வீரப்பன்** (*Koose Munisamy Veerappan*) என்பது ஜெயச்சந்திர அசுமி, பிரபாவதி, வசந்த் பாலகிருஷ்ணன் ஆகியோரால் உருவாக்கப்பட்ட ஜீ5  இன் 2023 ஆம் ஆண்டு இந்திய தமிழ் மொழி உண்மை குற்ற ஆவணப்படமாகும். இதை சரத் ஜோதி இயக்க, பிரபாவதி ஆர்வி தயாரித்துள்ளார். இது 14 திசம்பர் 2023 அன்று திரையிடப்பட்டது.    நக்கீரன் கோபாலால் படம்பிடிக்கப்பட்டு நக்கீரன் இதழால் காப்பகப்படுத்தப்பட்ட காட்சிகளைப் பயன்படுத்தி இந்தத் தொடர் வீரப்பனின் வாழ்க்கையை ஆராய்கிறது.

## பருந்துப் பார்வை
இந்தத் தொடர் பிரபல வேட்டைக்காரரும், குற்றவாளியுமான வீரப்பனின் வாழ்க்கையை ஆராய்கிறது. மேலும் வீரப்பனின் கதையின் சில பகுதிகளுடன், சில உண்மை வாழ்க்கை காட்சிகளையும் கொண்டுள்ளது.  

இந்தத் தொடரின் நம்பகத்தன்மையை உறுதிப்படுத்தும் வகையில், பத்திரிகையாளர் நக்கீரன் கோபால் தன் அதிகாரப்பூர்வ அறிக்கையில், "வீரப்பனுடன் நேர்காணலை எடுப்பதற்கு நாங்கள் பெரும் முயற்சிகளையும், குறிப்பிடத்தக்க இடர்பாடுகளையும் எதிர்கொண்டோம். முதல் முறையாக, இந்த நேர்காணலின் விரிவான பதிப்பை ஆவணப்படமாக வெளியிடப்படுகிறது. கூச முனிசாமி வீரப்பன் என்ற பெயரில்  ஜீ மேலதிக ஊடக சேவை தளத்தில் பார்வையாளர்களின் காட்சிக்கு வருகிறது." 

## அத்தியாயங்கள்

### பருவம் 1

## நடிகர்கள்

* வீரப்பனாக மாகே தங்கம்
* நக்கீரன் கோபால், பத்திரிகையாளர் (ம) நக்கீரன் பப்ளிகேஷன்ஸ் உரிமையாளர்
* பா. பா. மோகன், வழக்கறிஞர்
*  ஓய்வுபெற்ற கா.த.இ. அலெக்சாண்டர் இ.கா.ப
* என். ராம், தி இந்துவின் முன்னாள் ஆசிரியர்
* சீமான், நா.த.க கட்சி தலைவர்
* ஜீவா தங்கவேல், பத்திரிகையாளர்
* ரோகிணி, சமூக செயற்பாட்டாளர்

## சந்தைப்படுத்தல்
தொடரின் முன்னோட்டம் 23 நவம்பர் 2023 அன்று வெளியிடப்பட்டது.  

"கூச முனிசாமி வீரப்பன்" முதலில் ஜீ5 இல்  8 திசம்பர் 2023 அன்று திரையிட திட்டமிடப்பட்டது. ஆனால் சென்னையில் பெய்த கனமழை மற்றும் வெள்ளம் காரணமாக வெளியீடு திசம்பர் 14ஆம் நாளுக்கு தள்ளி வைக்கப்பட்டது.  இந்தத் தொடர் இந்தியாவிலும் உலகெங்கிலும் உள்ள பார்வையாளர்கள் பார்க்கக் கிடைக்கும். 

## வரவேற்பு
"கூச முனிசாமி வீரப்பன்" பெரும்பாலும் நேர்மறையான விமர்சனங்களைப் பெற்றது. தி நியூ இந்தியன் எக்சுபிரசு இந்தத் தொடர் "முக்கியமான எதிர் நாயகனின் கதையில் விருவிருப்பான தொடர் கோவை" என்று கருத்து தெரிவித்தது.  *சவுத் ஃபர்ஸ்ட்* வெளியிட விமர்சனத்தில், "உண்மையை அறிய வேண்டுமானால், கூச முனிசாமி வீரப்பன் ஆவணப்படத்தை பார்வையாளர்கள் தவறவிடக்கூடாது."  என்.டி.வி. *(இந்தியா)* இதற்கு 5 நட்சத்திரங்களில் 3 மதிப்பெண்களை அளித்து, பார்க்க வேண்டிய தொடர் என்று அழைத்தது. 

## மேலும் பார்க்கவும்
* வன யுத்தம்

## மேற்கோள்கள்

## வெளி இணைப்புகள்
* 
* ''Koose Munisamy Veerappan'' on ஜீ5

பகுப்பு:இந்திய மெய்ப் புனைவாக்கப் படங்கள்
கோர்டோபான் சிட்டுக்குருவி

**கோர்டோபான் சிட்டுக்குருவி** (*Kordofan sparrow*)(*பசார் கோர்டோபேனிகசு*), **கோர்டோபன் பழுப்பு குருவி** என்றும் அழைக்கப்படுகிறது. இது தென்மேற்கு சூடான் மற்றும் தெற்கு சூடான் மற்றும் சாட்டின் அருகிலுள்ள எல்லைப் பகுதிகளில் மட்டுமே காணப்படும் குருவி ஆகும். இது அடிக்கடி கென்யா குருவியின் துணையினமாகக் கருதப்படுகிறது. இது பெரிய குருவியின் துணையினமாகக் கருதப்படுகிறது.

## மேற்கோள்கள்

; மேலும் படிக்க 
பகுப்பு:வட ஆப்பிரிக்கப் பறவைகள்
பகுப்பு:சிட்டுக்குருவிகள்
இராமராஜபுரம்

**இராமராஜபுரம்** என்பது இந்தியா தீபகற்பத்தில் தமிழ்நாடு மாநிலத்தின் திண்டுக்கல் மாவட்டத்திலுள்ள ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார்  உயரத்தில்,  என்ற புவியியல் ஆள்கூறுகள் கொண்டு இராமராஜபுரம் புறநகர்ப் பகுதி அமையப் பெற்றுள்ளது.

## மக்கள்தொகை
2011ஆம் ஆண்டு இந்திய மக்கள் தொகை கணக்கெடுப்பின் அடிப்படையில், இராமராஜபுரம் பகுதியின் மொத்த மக்கள்தொகை 4,985 ஆகும். இதில் 2,521 பேர் ஆண்கள்; 2,464 பேர் பெண்கள் ஆவர்.
## சமயம்
சிவகாமேசுவரன் கோயில் என்ற சிவன் கோயில், வெங்கடாசலபதி கோயில் என்ற பெருமாள் கோயில், முத்தாலம்மன் கோயில் என்ற அம்மன் கோயில், வைரவசாமி கோயில் என்ற கிராமக் கோயில் ஆகிய இந்துக் கோயில்கள் இராமராஜபுரம் பகுதியில் அமைந்துள்ளன.
## உசாத்துணைகள்

பகுப்பு:திண்டுக்கல் மாவட்டத்தில் உள்ள ஊர்களும் நகரங்களும்
சோப் ஆறு

**சோப் ஆறு** ( *Zhob River* ) பலூசிஸ்தான் மற்றும் பாக்கித்தானின் கைபர் பக்துன்க்வாவில் அமைந்துள்ளது. சோப் ஆற்றின் மொத்த நீளம் 410 கி.மீ. ஆகும். இது பொதுவாக வடகிழக்கு பாதையில் பாய்கிறது.

## சொற்பிறப்பியல்
பஷ்தூ மொழியில், *சோப்* என்றால் "கசியும் நீர்" என்று பொருள். மொழியியல் ரீதியாக, பெயர் இரானோ-ஆரியன் தோற்றம் மற்றும் சொற்பிறப்பியல் ரீதியாக டைகிரிசு படுகையில் உள்ள லிட்டில் சாப் மற்றும் கிரேட் சாப் ஆறுகளுடன் ஒப்பிடப்படுகிறது.

சோப் ஆறு முஸ்லிம் பாக் அருகே கான் மெக்தர்சாய் மலைத்தொடரில் (சாரி மெக்தர்சாய் கணவாய் எனவும் அறியப்படுகிறது) உருவாகிறது. இது சோப் நகருக்கு மேற்கே 4 கி.மீ. தொலைவில் செல்கிறது. கோமல் ஆற்றின் துணை ஆறாக இது கசூரி காச் அருகே இணைகிறது.  இது சிந்து ஆற்றுப் படுகையின் ஒரு பகுதியாக அமைகிறது.

சோப் ஆறானது வடக்கு பலூசிஸ்தானில் உள்ள நிலத்திற்கு கோமல் ஆற்றுடன் நீர்ப்பாசனம் செய்யப் பயன்படுகிறது. இது விவசாயத்திற்கு வளமான மண்ணை வழங்குகிறது. 1960கள் மற்றும் 1970களில் சோப் கால்வாயின் சீரழிவால் நீர்ப்பாசன பரப்பு குறைந்தது.

## தொல்லியல்
சோப் ஆற்றின் ஓரத்தில் கிமு 3000க்கு முந்தைய இராணா குண்டாய், பெரியனோ குண்டாய், ரெஹ்மான் தேரி போன்ற பழங்காலத் தளங்களும், கும்லாவின் அருகிலுள்ள தளமும் உள்ளன.

## மேற்கோள்கள்

பகுப்பு:பாக்கித்தான் ஆறுகள்
ஆதினந்த்ரா கிரிப்தீ

**ஆதினந்த்ரா கிரிப்தீ** (*Adinandra griffithii*) என்பது பென்டாபைலகசியே என்கிற தாவரக் குடும்பத்தின் கீழ் வகைப்படுத்தப்பட்டுள்ள ஒரு தாவரயினம் ஆகும். இந்தச் சிற்றினம் மரமாக வளரக்கூடியது. வடகிழக்கு இந்தியப் பகுதியிலுள்ள மேகாலயா மாநிலத்தில் மட்டுமே காணப்படும் அகணிய தாவரமாகும். இந்தக் குறுமரங்கள் சிரபுஞ்சி காடுகளில் காணப்படுகின்றன. இதன் வாழிடச்சூழல் அருகி வருகிறதென செம்பட்டியல் அமைப்பு அறிவித்துள்ளது.

## மேற்கோள்கள்

பகுப்பு:மிக அருகிய தாவரங்கள்
பகுப்பு:அகணியத் தாவரங்கள்
ஏசர் லீபோயன்சு

**ஏசர் லீபோயன்சு** (தாவர வகைப்பாட்டியல்: *Acer leipoense*)  என்ற தாவரம்  தென்மேற்கு சீனாவின் நிலப்பகுதிகளில் காணப்படுகிறது. இதன் தாவரக்குடும்பம், சபிண்டேசியே (Sapindaceae) என அழைக்கப்படுகிறது. இது அந்நாட்டின் அகணிய தாவரம் ஆகும். இதன் வாழ்விடச் சூழல் மிக அருகி வருவதால், இத்தாவரம், மிக அருகிய தாவரமாக, செம்பட்டியல் அமைப்பு அறிவித்துள்ளது.

## மேற்கோள்கள்

பகுப்பு:அருகிய தாவரங்கள்
பூதபலி

**ஆச்சார்யா பூதபலி** (*Bhutabali*) (கிபி 7 ஆம் நூற்றாண்டு) ஒரு திகம்பரத் துறவி ஆவார். இவர் ஆச்சார்யா புஷ்பதந்தாவுடன் இணைந்து மிகவும் புனிதமான சமண நூலான *சத்கண்டகமத்தை இயற்றினார்.* 

## மேதைமை
புஷ்பதந்தா மற்றும் பூதபலியை நினைவுகூரும் வகையில் ஒவ்வொரு ஆண்டும் மே மாதத்தில் இசு*ருட் பஞ்சமி* (ஐந்தாவது வேதம்) சைனர்களால் கொண்டாடப்படுகிறது. 

## மேற்கோள்கள்

பகுப்பு:சமணத் துறை அறிஞர்கள்
யூபோர்பியா சோகோட்ரானா

**யூபோர்பியா சோகோட்ரானா** (தாவர வகைப்பாட்டியல்: *Euphorbia socotrana*) என்பது ஆமணக்குக் குடும்பத்தில்  உள்ள ஒரு தாவர இனமாகும்.  இது ஏமனின் சுகுத்திராவில் காணப்படுகிறது. மிதவெப்பமண்டல, வெப்பமண்டல வறண்ட காடுகள்,  வறண்ட புதர் நிலங்கள் ஆகிய இத்தாவரயினத்தின், இயற்கை வாழிடங்கள் ஆகும். உபோர்பியா (Euphorbia) பேரினத்தில், இந்த இனம் உட்பட மொத்தம் ஏற்றுக் கொள்ளப்பட்ட இனங்கள் 2040 உள்ளன.

## மேற்கோள்கள்

## வெளியிணைப்புகள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்புத் தாவரங்கள்
அனிலின் புள்ளி

ஒரு எண்ணெயின் **அனிலீன் புள்ளியானது** அனிலின் சம அளவுகளில் இருக்கும் குறைந்தபட்ச வெப்பநிலை மற்றும் உயவு எண்ணெய்களுடன் கலக்கக்கூடிய வெப்பநிலையாக வரையறுக்கப்படுகிறது. (     )  

இந்த மதிப்பானது எண்ணெயில் உள்ள அரோமேடிக் சேர்மங்களின் உள்ளடக்கத்திற்கான தோராயத்தை அளிக்கிறது, அனிலின் சேர்மத்தின் கலக்கும் தன்மையால், இது ஒரு அரோமேடிக் சேர்ம எண்ணெயில் ஒத்த (அதாவது அரோமேடிக்) சேர்மங்கள் இருப்பதைக் குறிக்கிறது. அனிலின் புள்ளி குறைவாக இருப்பதால், எண்ணெயில் உள்ள அரோமேடிக் சேர்மங்களின் உள்ளடக்கம் அதிகமாகும்.

பெரும்பாலும் நிறைவுற்ற ஐதரோகார்பன்கள் (அதாவது அல்கேன்கள், பாரஃபின்கள்) அல்லது நிறைவுறா சேர்மங்கள் (பெரும்பாலும் அரோமேடிக் சேர்மங்கள்) கொண்ட எண்ணெய்களின் நறுமணத் தன்மைக்கு அனிலின் புள்ளி ஒரு நியாயமான பதிலியாக செயல்படுகிறது. எண்ணெயின் குறிப்பிடத்தக்க வேதிச் செயல்பாடுகள் (குளோரினேற்றம், சல்போனேற்றம், முதலியன) செயல்பட்ட எண்ணெயின் கரைப்புத்தன்மையில் ஏற்படும் மாற்றங்கள் காரணமாக அளவீட்டில் தலையிடலாம்.

எண்ணெயுடன் தொடர்பு கொள்ளும் எலாஸ்டோமர்களை (ரப்பர் கலவைகள்) ஒரு எண்ணெய் சேதப்படுத்தும் என்பதை அனிலின் புள்ளி குறிக்கிறது. 

## அனிலின் புள்ளியை தீர்மானித்தல்
அனிலின் மற்றும் எண்ணெயின் சம அளவுகள் ஒரு சோதனைக் குழாயில் தொடர்ந்து நன்கு கலக்கப்பட்டு, இரண்டும் ஒரே மாதிரியான கரைசலில் இணையும் வரை சூடாக்கப்படுகிறது. வெப்பம் நிறுத்தப்பட்டு, குழாய் குளிர்விக்க அனுமதிக்கப்படுகிறது. இரண்டு நிலைகளும் பிரிந்து செல்லும் வெப்பநிலை அனிலின் புள்ளியாக பதிவு செய்யப்படுகிறது.

## மேற்கோள்கள்

பகுப்பு:வேதியப் பண்புகள்
கென்றி ரோலண்ட்சு

**கென்றி ரோலண்ட்சு** (*Henry Rowland*) (1655–1723) ஆங்கிலேசியில் உள்ள லானிடானின் ரெக்டராக இருந்தார். *மோனா ஆண்டிக்வா ரெசுடாரட்டா: ஆன்டியிலாசிக்கல் டிசுகோர்சு ஆன் தி ஆண்டிக்விட்டிசு, நேச்சுரல் அண்ட் கிசுடரிக்கல் ஆப் தி அன்டியிட் ஆப் ஆங்கிள்சி, பிரிட்டிசு ட்ரூயிட்சின் ஆன்டியன்ட் சீட்* 1723)  புத்தகத்தில் மணமகளின் ஆரம்ப விளக்கமும் அடங்கும்.

## வாழ்க்கை
வில்லியம் ரோலண்ட்சின் மகன், ப்ளாசு க்வின், லானெட்வென், ஆங்கிலேசி, அவரது மனைவி மவுட், பென்கெசுகினின் எட்வர்ட்வின் மகள் மூலம், இவர் 1655 ஆம் ஆண்டில் ரோலண்ட்சு குடும்பத்தின் இடமான பிளாசு க்வினில் பிறந்தார். இவர் ஒரு கிளாசிக்கல் கல்வியைப் பெற்றார். புனித ஆணைகளைப் பெற்றார். மேலும் 1696 ஆம் ஆண்டு அக்டோபர் மாதம் 2 ஆம் தேதியன்று லானிடானின் வாழ்க்கைக்கு வழங்கினார். அதில் மூன்று சிறிய தேவாலயங்கள் இணைக்கப்பட்டன.

ரோலண்ட்சு வீட்டை விட்டு வெகுதூரம் பயணித்ததில்லை. இவர் 1723 ஆம் ஆண்டு நவம்பர் மாதம் 21 ஆம் தேதி அன்று இறந்தார். மேலும் லானெட்வென் தேவாலயத்தில் அடக்கம் செய்யப்பட்டார். இவரின் மனைவி எலிசபெத் நிக்கோலசு மூலம், இவர் இரண்டு மகள்கள் மற்றும் மூன்று மகன்களை விட்டுச் சென்றார்.

## வேலை
ரோலண்ட்சு கல் வட்டங்கள், குரோம்லெக்சுமற்றும் பிற வரலாற்றுக்கு முந்தைய எச்சங்கள் குறித்து ஆய்வு செய்தார். ட்ரூயிட்சின் பண்டைய மையம் ஆங்கிலேசி என்று அவர் யூகித்தார். *மோனா ஆன்டிகுவா ரெசுடாரட்டா, தீவின் [[இயற்கை]] மற்றும் [[வரலாறு|வரலாற்று]] [[தொல்பொருள்]] பற்றிய [[தொல்லியல்]] சொற்பொழிவு* (டப்ளின், 1723). இரண்டாவது பதிப்பு, லண்டன், 1766, மற்றும்  நிலப்பரப்பு விவரங்களுடன் ஒரு துணை புத்தகம் வெளியிடப்பட்டது.

ரோலண்ட்சு *[[புவியியல்]]* மற்றும் *[[ஐடியா]] [[வேளாண்மை]] பற்றிய தாவரங்களின் கோட்பாடுகள் வலியுறுத்தப்பட்டு பாதுகாக்கப்பட்டன என்ற ஒரு கட்டுரையையும் எழுதினார்.* தனிப்பட்ட அவதானிப்புகளை அடிப்படையாகக் கொண்ட *கட்டுரை* (1764 ஆம் ஆண்டு) வெளியிட்டார். கையெழுத்துப் பிரதியில் ஆங்கிலேசியின் ஒரு பார்ப்பனிய வரலாற்றை விட்டுச் சென்றார். இது லத்தீன் மொழியில் *பழங்காலத்தில்* எழுதப்பட்டது. இக்கட்டுரையானது  *கேம்ப்ரோ பிரிட்டனில்* மொழிபெயர்க்கப்பட்டது. மேலும் அசல் இலத்தீன் மொழியில் ஆங்கிலப் பதிப்புடன், 1 முதல் 4 தொகுதிகளில் வெளியிடப்பட்டது.  *தொல்பொருளியல் கேம்பிரென்சிசு* மெனையின் நூறு மட்டுமே மொழிபெயர்க்க முடிந்தது.

## மேற்கோள்கள்

பகுப்பு:1723 இறப்புகள்
பகுப்பு:தொல்லியலாளர்கள்
அமிதவ நந்தி

**அமிதவ நந்தி** (*Amitava Nandy*) இந்தியாவைச் சேர்ந்த ஓர் அரசியல்வாதியாவார். 1943 ஆம் ஆண்டு மார்ச்சு மாதம் 12 ஆம் தேதியன்று இவர் பிறந்தார். இந்தியாவின் 14 ஆவது மக்களவையில் உறுப்பினராக இருந்தார். மேற்கு வங்காளத்தின் டம் டம் தொகுதியை பிரதிநிதித்துவப்படுத்தினார். மேற்கு வங்காள மாநிலத்தின் அரசியலில் இந்தியப் பொதுவுடைமைக் கட்சியின் மார்க்சிய பிரிவு உறுப்பினராகச் செயல்பட்டார். தனது பதவிக் காலத்தில் வெற்றிகரமாக செயல்பட்ட நாடாளுமன்ற உறுப்பினர்களில் ஒருவராக இருந்தார்.

அமிதவ நந்தி ஒவ்வோர் ஆண்டும் அமர் எகுசே பிப்ரவரி' (அழியாத பிப்ரவரி 21) நினைவாக முன்முயற்சிகளை எடுத்தார். அரசியல் சதியின் விளைவாக ஒரு காலத்தில் பிரிக்கப்பட்ட இரண்டு 'வங்காளங்களுக்கு' இடையே கலாச்சார ஒற்றுமையை மேம்படுத்த முயற்சித்தார். 2014 ஆம் ஆண்டு ஆகத்து மாதம் 15 ஆம் தேதியன்று அமிதவ நந்தி புற்றுநோயால் இறந்தார்.

அமிதவ நந்தியின் மனைவி இல நந்தி பிதான்நகர் நகராட்சியின் முன்னாள் நகர்மன்ற குழு உறுப்பினராக இருந்தார். 
## மேற்கோள்கள்


## புற இணைப்புகள்
* Official biographical sketch in Parliament of India website

பகுப்பு:1943 பிறப்புகள்
பகுப்பு:2014 இறப்புகள்
பகுப்பு:மேற்கு வங்காள அரசியல்வாதிகள்
பகுப்பு:இந்தியப் பொதுவுடைமைக் கட்சி அரசியல்வாதிகள்
பகுப்பு:இந்திய நாடாளுமன்ற உறுப்பினர்கள்
தியோடர் கில்

thumb| தியோடர் நிக்கோலசு கில்
thumb| தியோடர் நிக்கோலசு கில்
**தியோடர் நிக்கோலசு கில்** (*Theodore Gill*)(மார்ச் 21, 1837 - செப்டம்பர் 25, 1914) ஒரு அமெரிக்க மீனியல்,பாலூட்டி நிபுணர், நத்தையினவியல் நிபுணர் மற்றும் நூலகர் ஆவார்.

## பணி
நியூயார்க் நகரில் பிறந்து தனியார் ஆசிரியர்களின் கீழ் படித்த கில் இயற்கை வரலாற்றில் ஆர்வம் காட்டினார். சிமித்சோனிய நிறுவனத்தில் பணிபுரிய 1863ஆம் ஆண்டில் வாசிங்டன், டி.சி.க்கு செல்வதற்கு முன், பிந்தையவரின் பூச்சியியல் மற்றும் மீன் சேகரிப்புகளின் ஏற்பாட்டில் இவர் ஜே. கார்சன் ப்ரெவொர்ட்டுடன் தொடர்புகொண்டார். இவர் பாலூட்டிகள், மீன்கள் மற்றும் மெல்லுடலிகளைப் பட்டியலிட்டார். இருப்பினும் இவர் விலங்குகளின் பிற வரிசைகளில் திறமையைப் பேணினார். இவர் சிமித்சோனியனில் நூலகர் மற்றும் அமெரிக்கக் காங்கிரசு நூலகத்தின் மூத்த உதவியாளராகவும் இருந்தார். இவர் 1867-இல் அமெரிக்கத் தத்துவ சங்கத்தின் உறுப்பினராகத் தேர்ந்தெடுக்கப்பட்டார்.

கில் ஜார்ஜ் வாசிங்டன் பல்கலைக்கழகத்தில் விலங்கியல் பேராசிரியராக இருந்தார். இவர் வாசிங்டன், டிசியில் உள்ள சிமித்சோனியன் நிறுவனத்தில் மெகாதெரியம் அவையின் உறுப்பினராகவும் இருந்தார். சக உறுப்பினர்கள் இவரது வீண்பேச்சுக்காக இவரை அடிக்கடி கேலி செய்தனர். இவர் 1897-இல் அறிவியல் முன்னேற்றத்திற்கான அமெரிக்கச் சங்கத்தின் தலைவராக இருந்தார்.

கில் பிரபஞ்ச மன்றத்தின் நிறுவன உறுப்பினராக இருந்தார்.

## வெளியீடுகள்
அறிவியல் பாடங்களில் 400 தனித்தனி கட்டுரைகள் தவிர, இவரது முக்கிய வெளியீடுகள் பின்வருமாறு:

* 1871. *மெல்லுடலி குடும்பங்களின் வகைப்பாடு.* 49 பக்.
* 1872. *பாலூட்டிகளின் குடும்பங்களின்* *வகைப்பாடு* 98 பக்.
* 1872. *மீன்களின் குடும்பங்களின் வகைப்பாடு*
* 1875. *வட அமெரிக்காவின் கிழக்கு கடற்கரை மீன்களின் பட்டியல்*
* 1882. *1879இன் இறுதி வரையிலான அமெரிக்காவின் பசிபிக் மீன்களின் நூல் பட்டியல்*
* 1879ஆம் ஆண்டு முதல் சிமித்சோனியன் நிறுவனத்தின் வருடாந்திர தொகுதிகளுக்கான *விலங்கியல் பற்றிய அறிக்கைகள்*

*

## மேற்கோள்கள்

## மேலும் படிக்க

* அபோட், ஆர்டி மற்றும் எம்இ யங் (பதிப்பு.). 1973. அமெரிக்க மலாக்கோலஜிஸ்டுகள்: தொழில்முறை மற்றும் அமெச்சூர் மாலாகோலஜிஸ்டுகள் மற்றும் தனியார் ஷெல் சேகரிப்பாளர்கள் மற்றும் 1618 மற்றும் 1900 க்கு இடையில் பிறந்த ஆரம்பகால அமெரிக்க மொல்லஸ்க் தொழிலாளர்களின் சுயசரிதைகளின் தேசிய பதிவு. அமெரிக்க மலாக்கோலஜிஸ்டுகள், ஃபால்ஸ் சர்ச், வர்ஜீனியா. ஒருங்கிணைந்த/டிரேக் பிரஸ், பிலடெல்பியா. 494 பக்.
* *ஒக்,* அக்டோபர் 1914 இல் இரங்கல், எண் 4.
* ஜேம்ஸ் கிராண்ட் வில்சன், ஜான் ஃபிஸ்கே மற்றும் ஸ்டான்லி எல். க்ளோஸ் ஆகியோரால் தொகுக்கப்பட்ட ஆப்பிள்டனின் சைக்ளோபீடியா ஆஃப் அமெரிக்கன் வாழ்க்கை வரலாறு. ஆறு தொகுதிகள், நியூயார்க்: டி. ஆப்பிள்டன் மற்றும் கம்பெனி, 1887–1889
* ஜாக்சன், ஜேஆர் & க்வின், ஏ. (2023), "பிந்தைய டார்வினிய மீன் வகைப்பாடுகள்: குந்தர், கோப் மற்றும் கில்லின் கோட்பாடுகள் மற்றும் முறைகள்", *வாழ்க்கை அறிவியலின் வரலாறு மற்றும் தத்துவம்*, தொகுதி.45, எண்.4, (2023), பக்.1-37.doi : 
* கில், டிஎன் (1881), "டாக்டர். குந்தர்ஸ் இக்தியாலஜி", *அறிவியல்*, தொகுதி.2, எண்.54 (9 ஜூலை 1881), பக்.323-327. JSTOR 2900596

## வெளி இணைப்புகள்

* தியோடர் கில்லின் ஸ்மித்சோனியன் வாழ்க்கை வரலாறு
* நேஷனல் அகாடமி ஆஃப் சயின்ஸ் வெப்ஸ்டைரில் TN கில்லின் pdf வாழ்க்கை வரலாறு

பகுப்பு:1914 இறப்புகள்
பகுப்பு:1837 பிறப்புகள்
பகுப்பு:அமெரிக்க விஞ்ஞானிகள்
பகுப்பு:விலங்கியலாளர்கள்
சென்னை இலக்கியச் சங்கம்

**சென்னை இலக்கியச் சங்கம்** (*Madras Literary Society*) என்பது சென்னையின், ஒரு கற்றறிந்தோர் சங்கமாகும். இது 1817 இல் நிறுவப்பட்டது. மேலும் 1830 ஆம் ஆண்டில் பெரிய பிரித்தானியா  மற்றும் அயர்லாந்தின் ராயல் ஆசியடிக் சொசைட்டியுடன் இணைந்தது. இது மதராசின் தலைமை நீதிபதியான சர் ஜான் ஹென்றி நியூபோல்ட் அவர்களால் நிறுவப்பட்டது, இதன் நிறுவனர் செயலாளராக பெஞ்சமின் கை  இருந்தார். சங்கமானது *மெடிரான்சாக்சன்ஸ் ஆப் த லிட்ரரி சொணைட்டி ஆப் மெட்ராஸ்*  என்று ஒரு பத்திரிகையை வெளியிட்டது. மற்றும் 1833 முதல் *[மெட்ராஸ்] ஜர்னல் ஆஃப் லிட்டரேச்சர் அண்ட் சயின்ஸ்* என்ற பெயரில் இதழ் வெளியானது. சங்கத்தின் ஆரம்பகால உறுப்பினர்களில் பெரும்பாலோர் ஐரோப்பியர்களாவர். சங்கத்தில் சேர்க்கப்பட்ட முதல் இந்தியர் கவாலி லட்சுமையா ஆவார். அவர் காலின் மெக்கன்சியுடன் பணிபுரிந்தவராவார். 1894 இல் இதழ் வெளியீடு நிறுத்தப்பட்டது. இந்த இதழ் புவியியல், வானிலை, விலங்கினங்கள், தாவரங்கள், பண்பாடு, வரலாறு பற்றிய விரிவான ஆய்வுகளை வெளியிட்டது. தாமஸ் சி. ஜெர்டன், வால்டர் எலியட் ஆகியோர் இதன் பத்திரிகையில் எழுதிய முக்கியமானவர்களில் சிலராவர்.   நுங்கம்பாக்கத்தில் உள்ள பொதுக்கல்வித் துறை வளாகத்தில், சிவப்பு மணற்கலால் கட்டபட்ட கட்டடத்தில் சங்கத்தால் நடத்தப்படும் நூலகம் செயல்படுகிறது. இது நகரத்தின் மிகப் பழமையான பொது நூலகமாகவும், இந்தியாவின் பழமையான நூலகங்களில் ஒன்றாகவும் உள்ளது. சென்னை, அரசு அருங்காட்சியகமானது, நுங்கம்பாக்கத்தில் உள்ள சென்னை இலக்கியச் சங்கம் நூலகத்தின் விரிவாக்கமாக துவக்கப்பட்டதாகும். பின்னரே எழும்பூரில் உள்ள பாந்தியன் சாலையில் உள்ள தற்போதைய வளாகத்திற்கு மாற்றப்பட்டது. 1890 ஆம் ஆண்டில், நூலகத்தின் புத்தக சேகரிப்பின் பெரும்பகுதி கன்னிமாரா பொது நூலகத்தை, உருவாக்க அருங்காட்சியகம் இருந்த அதே வளாகத்தில் உள்ள புதிய கட்டடத்திற்கு மாற்றப்பட்டது. பிரத்யேக குழு உறுப்பினர்கள் மற்றும் புரவலர்களால் பராமரிக்கப்படும் இதன் முதன்மை நூலகம் டி.பி.ஐ வளாகத்தில் தொடர்ந்து பயன்பாட்டில் உள்ளது.

## மேற்கோள்கள்

## வெளி இணைப்புகள்
* Madras Journal of Literature and Science
* 
* 

பகுப்பு:சென்னை நூலகங்கள்
போர்னியோ கரும் பட்டை அணில்

**போர்னியோ கரும் பட்டை அணில்** (*Borneo black-banded squirrel*)(*காலோசியரசு ஓரிசுடெசு*) என்பது சையூரிடே குடும்பத்தில் உள்ள கொறிணி சிற்றினமாகும். இது வடக்கு போர்னியோவில் காணப்படும் அகணிய உயிரி.

## பரவல்
இந்த சிற்றினம் வடக்கு போர்னியோவில் நடுத்தர உயரத்தில் காணப்படுகிறது. இது ஜி. துலிட்டிடமிருந்து அறியப்பட்டது ( . மேலும்  உசுன் அபாவ், கெலாபிட் ஹைலேண்ட்ஸ் மற்றும் மேல் எசு. டெருசன், வடக்கு சரவாக்கில் உள்ள அனைத்து மலைப்பகுதிகளிலும் இதே உயரத்தில் காணப்படுவது ஆய்வுகள் மூலம் அறியப்பட்டது. இது கினாபாலு மலைகளிலும் ( துருஸ்மாடி மலை (சுமார்  ) சபாவிலும் காணப்படுகிறது. இது கீழ் மலைக் காடுகளுக்கும் மேல் டிப்டெரோகார்ப் காடுகளுக்கும் இடையே காணப்படுகிறது.

## நடத்தை மற்றும் சூழலியல்
மேல் பகுதி பழுப்பு நிறப் புள்ளிகளுடன் ஒவ்வொரு காதுகளுக்குப் பின்னும் ஒரு வெளிர் புள்ளியுடன் காணப்படும். அடிப்பகுதி சாம்பல் நிறமாகவும், சில நேரங்களில் சிவப்பு நிறத்துடன் இருக்கும். இது கருப்பு மற்றும் வெள்ளை பக்க பட்டையையும் கொண்டுள்ளது. *காலோசையூரசு ஓரிசுடெசு*  பகலாடி வகையினைச் சார்ந்தது. இவை சிறிய மற்றும் நடுத்தர அளவிலான மரங்களில் காணப்படும்.

## பாதுகாப்பு நிலை
பன்னாட்டு இயற்கைப் பாதுகாப்புச் சங்கத்தின் செம்பட்டியலில் அச்சுறுத்தப்பட்ட இனங்களின் அடிப்படையில், *காலோசையூரசு ஓரிசுடெசு* தீவாய்ப்புக் கவலை குறைந்த இனம் ஆகும். இது பரந்த அளவிலான நடுத்தர மலைவாழ் இனமாக இருப்பதால் தீவாய்ப்புக் கவலைக் குறைந்த கவலை இனம் என்று பட்டியலிடப்பட்டுள்ளது. 

## மேற்கோள்கள்

* Thorington, R. W. Jr. and R. S. Hoffman. 2005. Family Sciuridae. pp.&nbsp;754–818 *in* Mammal Species of the World a Taxonomic and Geographic Reference. D. E. Wilson and D. M. Reeder eds. Johns Hopkins University Press, Baltimore.
* Payne, J., C. M. Francis, and K. Phillipps 1985. A field guide to the mammals of Borneo. Kota Kinabalu: The Sabah Society

பகுப்பு:அகணிய உயிரிகள்
பகுப்பு:அணில்கள்
செலாசுட்ரேசியே

**செலாசுட்ரேசியே** (தாவர வகைப்பாட்டியல்:*Celastraceae*) என்பது பன்னாட்டு தாவரவியல் அமைப்பினர், ஏற்றுக்கொண்டு அறிவித்த,  தனித்துவமுள்ள தாவரக் குடும்பங்களில் ஒன்றாகும். இக்குடும்பத்தைக் கண்டறிந்த தாவரவியலாளர், R.Br. ஆவார். இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பும்,  ஆண்டும் வருமாறு: Voy. Terra Austral. 2: 554. 1814 [19 Jul 1814] (as "Celastrinae") (1814)nom. cons.

## இணைப்பெயர்கள்
இணைப்பெயர் என்பது ஒரு தாவரத்தின் முந்தைய வகைப்பாட்டின் பெயராக இருக்கலாம். தொடர்ந்து ஏற்படும் தாவரவியல் கண்டுபிடிப்பின் காரணமாக, இரு தாவரத்தின் பெயரை மாற்ற வேண்டிய சூழல் ஏற்படுகிறது. இப்பெயர்களை பேணுவதன் மூலம், குழப்பங்கள் தவிர்க்கப்படுகின்றன. இணைப்பெயர்கள்/வேறுபெயர்கள் என்பன இரு வகைப்படும். 1) ஒற்றைவகையது (Monotypic), 2) வேறுவகையது (Heterotypic). இதில் மொத்தம் 4 வேறு பெயர்கள் உள்ளன.

*வேறுவகைய இணைப்பெயர்கள்
#*Brexiaceae* 
#*இப்பேரினத்தாவரவியலாளர்: கியூ குறிப்பேடு:
#*Hippocrateaceae* 
#*இப்பேரினத்தாவரவியலாளர்: கியூ குறிப்பேடு:
#*Malesherbiaceae* 
#*இப்பேரினத்தாவரவியலாளர்: கியூ குறிப்பேடு:
#*Parnassiaceae* 
#*இப்பேரினத்தாவரவியலாளர்: கியூ குறிப்பேடு:

## இதன் பேரினங்கள்
இக்குடும்பத்தின் கீழ், 98 பேரினங்களை, பன்னாட்டு வகைப்பாட்டியலறிஞர் ஏற்றுக் கொண்டுள்ளனர்.

## மேற்கோள்கள்

பகுப்பு:நீலகிரி உயிர்க்கோளக் காப்பகக் குடும்பங்கள்
உபோர்பியா கேப்மனம்படோயென்சிசு

**உபோர்பியா கேப்மனம்படோயென்சிசு** (தாவர வகைப்பாட்டியல்: *Euphorbia capmanambatoensis*) என்ற பூக்கும் தாவரம், தாவரக்குடும்பமான ஆமணக்கு குடும்ப இனங்களில் ஒன்றாகும். மடகாசுகர் நாட்டில் இவ்வினம் காணப்படுகிறது. இங்குள்ள  வாழிடச்சூழல் அழிந்து வருகிறது. மேலும், இவ்விடத்தின் அகணிய தாவரமாகவும் அறிவிக்கப்பட்டுள்ளது.

## மேற்கோள்கள்

பகுப்பு:மிக அருகிய தாவரங்கள்
தெர்மோனேட்ரைட்டு

**தெர்மோனேட்ரைட்டு** (*Thermonatrite*)  என்பது Na2CO3·H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். சோடியம் கார்பனேட்டின் ஆவியாகி கனிம வகையாக இது அறியப்படுகிறது. 

முதன் முதலில் 1845 ஆம் ஆண்டில் தெர்மோனேட்ரைட்டு கண்டறியப்பட்டது.  வெப்பம் மற்றும் நேட்ரான் என்ற பொருள் கொண்ட தெர்மாசு என்ற கிரேக்க மொழிச் சொல்லிலிருந்து தெர்மோனேட்ரைட்டு என்ற பெயர் வந்தது. ஏனெனில் நேட்ரானின் நீரிழப்பு பொருளாக தெர்மோனேட்ரைட்டு இருப்பது இதற்கு காரணமாகும். 

வறண்ட உப்பு நீர் ஏரிப் படுகைகளிலும், மண் உறைவுகளிலும் பொதுவாக தெர்மோனேட்ரைட்டு காணப்படும்.  எரிமலை வாய்களிலும்  மற்றும் கார்பனாடைட்டு தொடர்பான தாதுப்படுகை இழைகளிலும் இருப்பதாகப் பதிவாகியுள்ளது. திரோனா, நேட்ரான் மற்றும் ஆலைட்டு ஆகிய கனிமங்கள் தெர்மோனேட்ரைட்டுடன் பொதுவான தொடர்புடைய கனிமங்களாகும். .

பன்னாட்டு கனிமவியல் சங்கம் தெர்மோனேட்ரைட்டு கனிமத்தை Tnat என்ற குறியீட்டால் அடையாளப்படுத்துகிறது.

## மேலும் காண்க
* பொட்டாசியம் நைத்திரேட்டு
*சார்டைட்டு

## மேற்கோள்கள்

பகுப்பு:கார்பனேட்டு கனிமங்கள்
பகுப்பு:நேர்ச்சாய்சதுரக் கனிமங்கள்
முகம்மது அச்மல் வாரியத்தோடி

**முகம்மது அச்மல் வாரியத்தோடி** (*Muhammad Ajmal Variyathodi*) இந்தியாவைச் சேர்ந்த ஒரு தடகள விளையாட்டு வீரராவார். 1998 ஆம் ஆண்டு சூன் மாதம் முதல் தேதியன்று இவர் பிறந்தார்.  400 மீட்டர் ஓட்டத்தில் நிபுணத்துவம் பெற்றவராக இந்திய தடகள விளையாட்ட்டை பிரதிநிதித்துவப் படுத்தினார். 2022 ஆம் ஆண்டு நடைபெற்ற ஆசிய விளையாட்டுப் போட்டிகளில் கலப்பு 4 × 400 மீட்டர் தொடர் ஓட்டப் போட்டியில் வெள்ளிப் பதக்கம் வென்றார்.  2023 ஆம் ஆண்டு நடைபெற்ற  2022 ஆம் ஆண்டிற்கான ஆசிய விளையாட்டுப் போட்டிகளில் 4×400 மீட்டர் ஓட்டத்தில் தங்கப் பதக்கம் வென்றார்.  2023 ஆம் ஆண்டு உலக தடகள வெற்றியாளர் போட்டியிலும் இவர் அதே 4 × 400 மீட்டர் தொடர் ஓட்டப் போட்டியில் போட்டியில் பங்கேற்றார்.  தகுதிச் சுற்றில் 2:59.05 என்ற ஆசிய சாதனையைப் படைத்த பிறகு இறுதிப் போட்டிக்கு வந்தார். இறுதிப் போட்டியில் அந்த அணி 6 ஆவது இடத்தைப் பிடித்தது.

## மேற்கோள்கள்

பகுப்பு:1998 பிறப்புகள்
பகுப்பு:வாழும் மக்கள்
பகுப்பு:இந்தியத் தடகள வீரர்கள்
பகுப்பு:ஆசிய விளையாட்டுப் போட்டிகளில் இந்தியாவிற்காக தங்கம் வென்றவர்கள்
கோமல் ஆறு

**கோமல்** ( *Gomal River* ) ஆப்கானித்தான் மற்றும் பாக்கித்தான் ஆகிய இரு நாடுகளிலும் 400-கி.மீ. நீளம் பாயும் (250 மைல்) ஆறாகும். இது வடக்கு ஆப்கானித்தானின் பாக்டிகா மாகாணத்தில் உற்பத்தியாகி பாக்கித்தானின் கைபர் பக்துன்வா மாகாணத்திலுள்ள தேரா இசுமாயில் கான் நகரத்துக்கு தெற்கே 20 மைல் தொலைவில் சிந்து ஆற்றுடன் இணைகிறது. 

தேரா இசுமாயில் கான் நகரத்திலுள்ள கோமல் பல்கலைக்கழகம் மற்றும் ஆப்கானித்தானின் பாக்சிகா மாகாணத்தில் உள்ள கோமல் மாவட்டத்திற்கு இந்த ஆற்றின் பெயரால் அறியப்படுகிறது. இஸ்லாமாபாத்தின் இ-7 இல் "கோமல் சாலை" என்று அழைக்கப்படும் ஒரு தெருவும் உள்ளது.

## சொற்பிறப்பியல்
'கோமல்' என்ற பெயர் இருக்கு வேதத்தில் குறிப்பிடப்பட்டுள்ள 'கோமதி' நதியிலிருந்து வந்ததாக கருதப்படுகிறது. 

## ஆறு பாயும் இடங்கள்
கோமல் நதியின் ஆரம்பப்பகுதி, காசுனி நகரின் தென்கிழக்கில், பாக்டிகா மாகாணத்தின் வடக்குப் பகுதியில் அமைந்துள்ளது. கோமலின் பிரதான கிளையின் ஆரம்பத்தை உருவாக்கும் நீரூற்றுகள், கரோட்டி மற்றும் சுலைமான்கேல் குலத்தைச் சேர்ந்த கில்ஜி பஷ்தூன்கள் வசிக்கும் பாக்டிகாவில் உள்ள கடாவாசில் உள்ள பாபகர்கோலில் உள்ள கோட்டைக்கு மேலே செல்கின்றன.  கோமலின் மற்றொரு கிளையான "இரண்டாம் கோமல்" அதன் மூலத்திலிருந்து 14 மைல்களுக்கு கீழே பிரதான கால்வாயுடன் இணைகிறது.  கோமல் பாக்கித்தானின் கைபர் பக்துன்வாவிற்குள் நுழைவதற்கு முன் கிழக்கு கில்சி நாட்டின் வழியாக தென்கிழக்கில் பாய்கிறது.  

பாக்கித்தானுக்குள், கோமல் நதி தெற்கு வசீரிஸ்தானுக்கும் பலூசிஸ்தானுக்கும் இடையிலான எல்லையை உருவாக்குகிறது. அதன் மூலத்திலிருந்து சுமார் 110 மைல்களுக்குப் பிறகு, கசூரி காச் அருகே அதன் முக்கிய துணை நதியான சோப் ஆறுடன் இணைகிறது.  

இது சோப் ஆறிலிருந்து சிந்து வரை சுமார் 100 மைல் தொலைவில் உள்ளது. இந்த ஆறு மியானி பஷ்தூன்கள் வசிக்கும் கிர்தவி என்ற இடத்தில் தாங்க் மாவட்டத்திலுள்ள கோமல் பள்ளத்தாக்கில் நுழைகிறது. கோமல் பள்ளத்தாக்கில் உள்ள நிலங்களில் சாம் அமைப்பு ( ராட் கோகி ) மூலம் விவசாயம் செய்ய கோமலின் நீர் முக்கியமாக இங்கு பயன்படுத்தப்படுகிறது. இந்த ஆறு குலாச்சி வட்டத்திலுள்ள தமான் சமவெளி வழியாகவும் பின்னர் தேரா இசுமாயில் கான் வட்டம் வழியாகவும் செல்கிறது. இது தேரா இசுமாயில் கான் நகருக்கு தெற்கே 20 மைல் தொலைவில் சிந்து ஆறுடன் இணைகிறது. 

## கோமல் சாம் அணை
thumb| 2013 இல் திறக்கப்பட்ட கோமல் சாம் அணை.
கசூரி கச்சில் உள்ள இந்த ஆற்றின் குறுக்கே ஒரு அணை கட்ட 1898 ஆம் ஆண்டிலேயே திட்டமிடப்பட்டது. 1963 ஆம் ஆண்டு பாக்கித்தான் அரசாங்கத்தால் அதன் நிர்வாக ஒப்புதலுக்குப் பிறகும் கூட. கோமல் சாம் அணையின் பணி 1965 இல் நிறுத்தப்பட்டது. பெர்வேஸ் முஷாரஃப் ஆட்சியின் போது 2001 வரை மீண்டும் தொடங்கப்படவில்லை.  பின்னர், இது 2013 இல் திறக்கப்பட்டது.

## இதனையும் காண்க
* சோப் ஆறு
* தெற்கு வசீரிஸ்தான் மாவட்டம்
* பாக்டிகா மாகாணம்

## மேற்கோள்கள்

## மேலும் படிக்க
* 

## வெளி இணைப்புகள்

* Gomal River marked on the OpenStreetMap
*https://web.archive.org/web/20071026033718/http://www.khyber.org/places/2005/TheGomalRiver.shtml

பகுப்பு:பாக்கித்தான் ஆறுகள்
பகுப்பு:ஆப்கானித்தான் ஆறுகள்
சிவ நாடார் பல்கலைக்கழகம், சென்னை

**சிவ நாடார் பல்கலைக்கழகம், சென்னை** (*Shiv Nadar University, Chennai*) என்பது இந்தியாவில் தமிழ்நாட்டில் சென்னைக்கு தெற்கே 20 கிமீ தொலைவில் திருப்போரூர் அருகே உள்ள களவாக்கம் கிராமத்தில் ராஜீவ் காந்தி சாலை (தே. நெ. 49ஏ)-இல் அமைந்துள்ள ஒரு தனியார் பல்கலைக்கழகம் ஆகும்.

உத்தரப்பிரதேசத்தில் உள்ள தாத்ரியில் உள்ள சிவ நாடார் பல்கலைக்கழகத்தைத் தொடர்ந்து சிவ நாடார் அறக்கட்டளையால் அமைக்கப்பட்ட இரண்டாவது பல்கலைக்கழகமான இது அக்டோபர் 2020-இல் தொடங்கப்பட்டது. ஒன்பது தசாப்தங்களில் தமிழகத்தில் சட்டம் இயற்றப்பட்ட முதல் தனியார் பல்கலைக்கழகம் இதுவாகும். இது சிவ சுப்ரமணிய நாடார் பொறியியல் கல்லூரி வளாகத்தில் அமைந்துள்ளது.

## வரலாறு
சிவ நாடார் அறக்கட்டளை 1994-இல் நிறுவப்பட்டது. இதனை எச். சி. எல். நிறுவனர் சிவ் நாடார் நிறுவினர். எச். சி. எல். நிறுவனம் அமெரிக்க டாலர் 11 பில்லியன் மதிப்புள்ள முன்னணி உலகளாவிய நிறுவனம் ஆகும். ஒரு தனியார் பல்கலைக்கழகத்தை உருவாக்குவதற்கு வசதியாக 2015-இல் எச். சி. எல். டெக்னாலஜிஸ் மற்றும் தமிழ்நாடு அரசு இடையே ஏற்பட்ட ஒப்பந்தத்தின் அடிப்படையில் குறிப்பாணையின் விளைவாக இந்த பல்கலைக்கழகம் உருவானது. இப்பல்கலைக்கழகம் *சிவ் நாடார் பல்கலைக்கழகச் சட்டம், 2018* மூலம் சூலை 2018 நிறுவப்பட்டது. இது சாய் பல்கலைக்கழக சட்டத்துடன் சேர்த்து, ஒன்பது தசாப்தங்களில் அண்ணாமலை பல்கலைக்கழகம் சட்டத்திற்குப்பின் தமிழ்நாட்டில் சட்டமியற்றப்பட்ட முதல் தனியார் பல்கலைக்கழகமாக உருவாகியது.

சிவ நாடார் பல்கலைக்கழகம் அக்டோபர் 2020-இல் தொடங்கப்பட்டது. குமார் பட்டாச்சார்யா மார்ச் 2021-இல் பல்கலைக்கழகத்தின் முதல் துணைவேந்தராக நியமிக்கப்பட்டார்.

## மேற்கோள்கள்

## வெளி இணைப்புகள்
* 

பகுப்பு:செங்கல்பட்டு மாவட்டத்திலுள்ள பல்கலைக்கழகங்கள்
பகுப்பு:தமிழ்நாட்டுப் பல்கலைக்கழகங்கள்
2,4-இருகுளோரோபென்சைல் ஆல்ககால்

**2,4-இருகுளோரோபென்சைல் ஆல்ககால்** (*2,4-Dichlorobenzyl alcohol*)  என்பது C7H6Cl2O என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். இது ஓர் இலேசான நுண்மித்தடுப்பியாகும். 
வாய் மற்றும் தொண்டை நோய்த்தொற்றுகளுடன் தொடர்புடைய பாக்டீரியா மற்றும் வைரசுகளை இது கொல்லும். இருமல், வற்ட்டு இருமல் தொண்டை வலி தொடர்பான மருந்து மாத்திரைகளில் இச்சேர்மம் ஓர் உட்கூறாக உள்ளது.  ஐரோப்பிய தயாரிப்பான நியோ போரோசிலினாவின் மூலப்பொருளாகவும் 2,4-இருகுளோரோபென்சைல் ஆல்ககால் உள்ளது. இருகுளோரோபென்சைல் ஆல்ககால் (1.2 மி.கி.) மற்றும் அமைல்ல்மெட்டாகிரெசால் (0.6 மி.கி.) கொண்ட குறைந்த காரகாடித்தன்மைச் சுட்டெண் அளவு கொண்ட மாத்திரையானது சுவாச ஒத்திசைவு வைரசு மற்றும் சார்சு-கோவிட்டு நுண்ணுயிரிகளை செயலிழக்கச் செய்வதாக கண்டறியப்பட்டுள்ளது, ஆனால் அடினோவைரசு அல்லது ரைனோவைரசு இதனால் பாதிக்கப்படவில்லை. 10% சோடியம் பென்சோயேட்டு மற்றும் 0.3% இருகுளோரோபென்சைல் ஆல்ககால் கொண்ட ஒரு பல் மருந்து, பல் துலக்கிய பிறகு 5 முதல் 10 நிமிடங்களுக்கு நுண்ணுயிர் எதிர்ப்பி செயல்பாட்டை பராமரிக்கிறது.

## மேற்கோள்கள்

பகுப்பு:குளோரோபென்சீன்கள்
பகுப்பு:முதன்மை ஆல்ககால்கள்
கனகபுரம், ஈரோடு

**கனகபுரம்** என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும்.

## அமைவிடம்
கனகபுரம் பகுதியானது, () என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார்  உயரத்தில் அமையப் பெற்றுள்ளது.

## மக்கள்தொகை
2011ஆம் ஆண்டு இந்திய மக்கள் தொகை கணக்கெடுப்பின் அடிப்படையில், கனகபுரம் புறநகர்ப் பகுதியின் மொத்த மக்கள்தொகை 2,904 ஆகும். இதில் 1,470 பேர் ஆண்கள்; 1,434 பேர் பெண்கள் ஆவர்.

## சமயம்
மாரியம்மன் கோயில், சாமுண்டியம்மன் கோயில், கனககிரி குமரவேல்சாமி கோயில் ஆகியவை கனகபுரம் புறநகர்ப் பகுதியில் அமைந்துள்ளன.
## உசாத்துணைகள்

பகுப்பு:ஈரோடு மாவட்டத்திலுள்ள ஊர்களும் நகரங்களும்
மணிகர்னிகா பன்னாட்டுத் திரைப்பட விழா

**மணிகர்னிகா பன்னாட்டுத் திரைப்பட விழா** (*Manikarnika International Film Festival*) இந்தியாவின் உத்தரபிரதேச மாநிலம் வாரணாசியில் ஆண்டுதோறும் நடைபெறும் திரைப்பட விழாவாகும். 2022 ஆம் ஆண்டில்  தொடங்கப்பட்ட இந்த நிகழ்வை மணிகர்னிகா திரைப்பட விழா அறக்கட்டளை ஏற்பாடு செய்தது.

## வரலாறு
இந்திய திரைப்பட இயக்குநரும் ஓவியருமான சுமித் மிசுராவால் 2022 ஆம் ஆண்டு இந்த விழா தொடங்கப்பட்டது. இதனை பாலிவுட் நடிகர் சஞ்சய் மிசுரா திறந்து வைத்தார். முதல் நிகழ்வு 2022  ஆம் ஆண்டு அக்டோபர் 15 முதல் 18 ஆம் தேதி வரை இந்தியாவின் வாரணாசி நகரத்தில் நடைபெற்றது.

இந்த விழாவின் நோக்கம் உள்நாட்டு மற்றும் பன்னாட்டுத்  திரைப்படங்களை ஒரு கலை வடிவமாகவும், பொழுதுபோக்கு வடிவமாகவும், திறந்த மற்றும் உரையாடல் கலாச்சாரத்துடன் கூடிய  ஒரு துறையாகவும் வழங்குவதாகும்.

## 2022
2022 ஆம் ஆண்டில், நடைபெற்ற விழாவில் 14 நாடுகளில் இருந்து 113 திரைப்பட உள்ளீடுகள் கிடைத்தன. இதில் 21 திரைப்படங்கள் தேர்ந்தெடுக்கப்பட்டன. 60 குறும்படங்கள் விழாவில் திரையிடப்பட்டன.

## 2023
2023 ஆம் ஆண்டில், விழாவில் 18 நாடுகளில் இருந்து 130 திரைப்பட உள்ளீடுகள் கிடைத்தன, அவற்றில் 18 திரைப்படங்கள் மற்றும் 37 குறும்படங்கள் தேர்ந்தெடுக்கப்பட்டன.

## மேற்கோள்கள்

## புற இணைப்புகள்
* 

பகுப்பு:இந்தியாவில் திரைப்பட விழாக்கள்
உத்தங்கி

**உத்தங்கி**  (*Uttangi*)  இந்தியாவின் தென் மாநிலமான கர்நாடகாவில் உள்ள ஒரு கிராமம் ஆகும்..   இது கர்நாடகாவின் விஜயநகர மாவட்டத்தில் உள்ள அதகல்லி தாலுக்காவில் அமைந்துள்ளது.

## மக்கள்தொகையியல்
கர்நாடகாவின் விஜயநகர மாவட்டத்தில் உள்ள அதகல்லி தாலுகாவில் மொத்தம் 1144 குடும்பங்கள் வசிக்கும் பெரிய கிராமம் உத்தங்கியாகும்.. 2011 ஆம் ஆண்டு இந்திய மக்கள் தொகை கணக்கெடுப்பின்படி, உத்தங்கி கிராமத்தில் 5,666 பேர் இருந்தனர். இதில் 2,891 பேர் ஆண்கள் மற்றும் 2,775 பேர் பெண்கள் ஆவர்.

உத்தங்கி கிராமத்தில் 0-6 வயதுடைய குழந்தைகளின் எண்ணிக்கை அப்போது 621 ஆக இருந்தது.  இது கிராமத்தின் மொத்த மக்கள் தொகையில் 10.96  சதவீதம் ஆகும். உத்தங்கி கிராமத்தின் சராசரி பாலின விகிதமும் 960 ஆக இருந்தது. இது கர்நாடக மாநில சராசரியான 973 என்பதைவிடக்  குறைவாகும்.  2011 மக்கள் தொகை கணக்கெடுப்பின்படி உத்தங்கியின் குழந்தை பாலின விகிதம் 929 ஆகும், இது கர்நாடக சராசரியான 948 என்பதை விடக் குறைவு.

கர்நாடகாவுடன் ஒப்பிடுகையில், உத்தங்கி கிராமத்தில் கல்வியறிவு விகிதம் அதிகமாக இருந்தது.  2011 ஆம் ஆண்டில், உத்தங்கி கிராமத்தின் எழுத்தறிவு விகிதம் 76.39  ஆகும். கர்நாடக மாநிலத்தின் எழுத்தறிவு  75.36 ஆகும்.  உத்தங்கியில் ஆண்களின் கல்வியறிவு 83.38 ஆகவும்  பெண்களின் கல்வியறிவு விகிதம் 69.14 ஆகவும்  இருந்தது. 

இந்திய அரசியலமைப்பு மற்றும் பஞ்சாயதி அரசுச் சட்டத்தின்படி, உத்தங்கி கிராமம் கிராமத்தின் தேர்ந்தெடுக்கப்பட்ட பிரதிநிதியான ஒரு சர்பஞ்சு எனப்படும் கிராமத்தின் தலைவரால்  நிர்வகிக்கப்படுகிறது.

## குறிப்பிடத்தக்க நபர்கள்
* சன்னப்பா டேனியல் உத்தங்கி, ஓர் இந்திய  எழுத்தாளர் 

## மேற்கோள்கள்

பகுப்பு:Coordinates on Wikidata
பகுப்பு:கர்நாடகம்
பகுப்பு:விஜயநகர மாவட்டம்
மாரியம்மனகள்ளி

**மாரியம்மனகள்ளி** (*Mariyammanahalli*)  இந்தியாவின் தென் மாநிலமான கர்நாடகாவில் உள்ள ஒரு நகரமாகும். முன்னதாக இந்நகரம் நாராயணதேவரகெரே என அழைக்கப்பட்டது.  விசயநகர மாவட்டத்தின் ஓசுபெட்டு தாலுகாவில், தானாபுரத்திற்குத் தெற்கிலும், அங்கசமுத்திரத்திற்கு  கிழக்கிலும் இந்நகரப் பகுதி அமைந்துள்ளது.

2011 ஆம் ஆண்டில் மேற்கொள்ளப்பட்ட இந்திய மக்கள் தொகை கணக்கெடுப்பின்படி மாரியம்மனகள்ளி கிராமத்தில் 3,243 குடும்பங்கள் இருந்தன. மொத்த மக்கள் தொகை 15,940 ஆகும். இதில்  7,944 ஆண்கள் மற்றும் 7,996 பெண்கள் இருந்தனர். 

மாரியம்மனகள்ளி மக்களின் தாய்மொழி கன்னடம் ஆகும்.  ஆனால் ஊரில் ஆங்கிலமும் பேசப்படுகிறது.

## மேற்கோள்கள்

பகுப்பு:கர்நாடகம்
பகுப்பு:விஜயநகர மாவட்டம்
கலோசெதிரசு பார்மோசனா

**கலோசெதிரசு பார்மோசனா** (*Calocedrus formosana*)  (syn. *C. macrolepis* var. *formosana* (Florin) WCCheng & LKFu; **Taiwan Incense-cedar** ; Chinese 臺灣肖楠    அல்லது) என்பது தைவானைச் சார்ந்த  ஓர் அருகிய ஊசியிலை மரமாகும் .

## விளக்கங்கள்
இது 20-25 மீ உயரம் கொண்ட நடுத்தர அளவிலான மரமாகும். இதில் 3 மீட்டர் விட்டம் கொண்ட தண்டு அமையும். மரப்பட்டை ஆரஞ்சு-பழுப்பு நிறத்தில் சாம்பல் நிறமாக இருக்கும். முதலில் மென்மையானதாய் இருந்துத், பிளவுபட்டு, பழைய மரங்களின் கீழ் தண்டுகளில் நீண்ட கீற்றுகளாக உரிந்துவிடும். இலைகள் 1.5-8 மிமீ அளவுடன் இலைகளுடன் தட்டையான தெளிப்புகளிலனுருவாகும். அவை எதிரெதிர் டெகசேட்  இணைகளாக அமைக்கப்பட்டிருக்கின்றன, அடுத்தடுத்த  இணைகள் நெருக்கமாகவும் பின்னர் தொலைவான இடைவெளியிலும்  அமையும், எனவே நான்கு வெளிப்படையான சுழல்களை உருவாக்குகின்றன; முகப்பு  இணைகள் தட்டையானவை, பக்கவாட்டு  இணைகள் அவற்றின் தளங்களுக்கு மேல் மடிந்திருக்கும். இலைத் தெளிப்புகளின் மேல் பக்கம்  இலைத்துளை இல்லாமல் பச்சை நிறத்தில் இருக்கும். அடிப்பகுதி வெள்ளை நிற  இலைத்துள்ளை அடர்த்தியான திட்டுகளால் அமைகிறது.

விதைக் கூம்புகள் 10-15 மிமீ நீளத்திலும், வெளிர் ஊதா நிறத்திலும் வெண்மை நிற மெழுகு பூச்சுடன், நான்கு (அரிதாக ஆறு) செதில்கள் எதிரெதிர் டெகுசேட்  இணைகளாக அமைக்கப்பட்டிருக்கும்; வெளிப்புற  செதில் இணைகள் ஒவ்வொன்றும் இரண்டு இறக்கைகள் கொண்ட விதைகளைக் கொண்டிருக்கும், உட்புறஈணை (கள்) பொதுவாக மலட்டுத்தன்மையுடன் இருக்கும்; கூம்புகள் 4-6மிமீ நீளமுள்ள தண்டு சிறிதளவு மூடப்பட்டிருக்கும். இதில் (2&nbsp;மிமீ) அளவு இலைகள் தாங்கப்படுகின்றன&nbsp; . மகரந்தச் சேர்க்கைக்குப் பின் சுமார் 8 மாதங்களுக்குப் பிறகு முதிர்ச்சியடையும் போது கூம்புகள் பழுப்பு நிறமாக மாறும். மகரந்த கூம்புகள் 4-5 மிமீ நீளம். வரை அமையும்.

## பல்வேறு இனங்கள்
இது *காலோசெதிரசு மேக்ரோலெபிசு* இனத்துக்கு மிகவும் ஒத்திருக்கிறது, மேலும் சில தாவரவியலாளர்கள் அதை சி*. மேக்ரோலெபிசு*  என்ற *[[தாவரப் பல்வகைமை|பார்மோசனா]]* வகையாகக் கருதுகின்றனர்.  .  இவை நீண்ட கூம்பு தண்டு, 10-20 மிமீ நீளத்துடன் சி*. மேக்ரோலெபிசு*   இனத்தில் இருந்து வெளிப்படையாக வேறுபடுகின்றன .

## அச்சுறுத்தல்கள்
இனங்கள் 5,000  கிமீ அளவுக்கும் குறைவான இயலிட வரம்பைக் கொண்டுள்ளன.. மேலும்  இதன் மதிப்புமிக்க மரத்திற்காக அதிக அறுவடை நடக்கிறது. மேலும், இது இயற்கை காடுகளை வேகமாக வளரும் அயல்நாட்டு இனங்களின் தோட்டங்களாக மாற்றுவதன் வழி அச்சுறுத்தப்படுகிறது. சில புகலிடப் பகுதிகலில் இவை இப்போது பாதுகாக்கப்படுகின்றன, மேலும் குறைந்த அளவிலான மறு நடவும் நடைபெறுகிறது, ஆனால் ஒட்டுமொத்தச் சரிவு தொடர்கிறது. இது அழிந்து வரும் உயிரினமாக இயற்கை பாதுகாப்புக்கான பன்னாட்டு ஒன்றியத்தால் வகைப்படுத்தப்பட்டுள்ளது.

## மேலும் காண்க

* சிடார் மரம்

## மேற்கோள்கள்

பகுப்பு:Articles with 'species' microformats
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:அருகிய தாவரங்கள்
யோகபுரம்

**யோகபுரம்** என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது துணுக்காய் பிரதேச செயலாளர் பிரிவில் அமைந்துள்ளது. இது மாங்குளத்துக்கு மேற்கே சுமார் 25 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
பெகோனியா சலாசையன்சிசு

**பெகோனியா சலாசையன்சிசு** (தாவர வகைப்பாட்டியல்: *Begonia salaziensis*) என்ற தாவரயினம், தாவரக் குடும்பமான  அபோசினேசியே என்பதுள் வகைப்படுத்தப் பட்டுள்ளது. இந்த இனம், மொரிசியசு நாட்டின் அகணிய தாவரம் ஆகும். இதன் வாழிடங்கள் அழிந்து வருவதால், மிக அருகிய தாவரமாக அறிவிக்கப்பட்டுள்ளது.

## மேற்கோள்கள்

பகுப்பு:மிக அருகிய தாவரங்கள்
லீனா மொகந்தி

**லீனா மொகந்தி** (*Leena Mohanty*)  ஒடிசி நடனத்தின் முன்னணிக் கலைஞராவார். இவர் குரு தேவ பிரசா தாசு என்பவரின் சீடரான இவர் 'உஸ்தாத் பிஸ்மில்லா கான் இளைஞர் விருது', 'மகரி விருது', 'சஞ்சுக்தா பாணிகிரகி விருது' ஆகியவற்றைப் பெற்றுள்ளார். இவர் இந்தியக் கலாச்சார உறவுகளுக்கான மன்றத்தின் தரவரிசைக் கலைஞர் ஆவார். ஒரு நடன இயக்குனரான இவர் சர்வதேச அளவில் பல நிகழ்ச்சிகளை வழங்கியுள்ளார். இவர்,ஒடிசாவின் புவனேசுவரத்தில் *பன்சி பிலாசு* நிறுவனத்தின் கலை இயக்குநராக உள்ளார். மேலும்,ம் மலேசியாவின் கோலாலம்பூரில் உள்ள கல்பனா நடன அரங்கின் ஒடிசி துறை மற்றும் நியூயார்க்கில் உள்ள 'திரினயன்' நடன மையத்தின் தலைவராகவும உள்ளார்.

## ஆரம்ப கால வாழ்க்கை
லீனா மொகந்தி, இந்தியாவின் |ஒடிசா மாநிலத்தில் புவனேசுவரத்தில் ஒரு தொழிலதிபரான ரபிநாராயண மொகந்தி மற்றும் ஒரு கவிஞரான சுவர்ணா மொகந்தி ஆகியோருக்குப் பிறந்தார். தனது நான்காவது வயதில் ஒடிசி நடனத்தில் அறிமுகமான இவர், ஒடிசியின் நான்கு முதல் தலைமுறை குருக்களில் ஒருவரான தேவ பிரசாத் தாசின் கீழ் முதலில் கற்றுக்கொண்டார். ஆனால் தனது ஆசிரியரின் மறைவுக்குப் பிறகு இவர் குரு துர்கா சரண் ரன்பீரிடம் தனது பயிற்சியைத் தொடர்ந்தார். இவர் இன்றும் தொடர்ந்து ஒடிசி நடனத்தை  கற்றுத் தந்து வருகிறார்.

1984 இல், குருதாஸ் இயக்கிய ஒடியத் திரைப்படமான *வசந்த ராசா* (1984) என்பதில் ராதையின் விசுவாசமான தோழியான லலிதாவாக நடித்தார்.

## விருதுகள்

* 2006இல் புது தில்லி, சங்கீத நாடக அகாதமி விருது இவருக்கு உஸ்தாத் பிஸ்மில்லா கான் யுவ புரஸ்கார் விருது வழங்கியது 
* 2006இல் மகரி விருது பெற்றார்.
* புது தில்லி, பதிதபவன் கலா நிகேதன் வழங்கிய சஞ்சுக்தா பாணிகிரகி விருது பெற்றவர் 
* ஒடிசி நடனத்திற்காக இந்திய அரசின் கல்வித் துறை அமைச்சகத்தின் உதவித் தொகையைப் பெற்றுள்ளார். 
* ஒடிசி நடனத்திற்காக இந்திய அரசாங்கத்தின் கலாச்சாரத் துறையிலிருந்து தேசிய உதவித்தொகை பெற்றவர். 
* இந்தியாவின் மும்பையைச் சேர்ந்த சுர்சிங்கர் சம்சாத் என்பவரால் *சிங்காரமணி* என்ற பட்டம் வழங்கப்பட்டது
* இந்திய கலாச்சார உறவுகள் மன்றத்தின் தரவரிசைக் கலைஞராக உள்ளார்.

## மேற்கோள்கள்

http://www.artindia.net/leena

http://artindia.net/leena/about.html

http://pad.ma/BCW/info

http://www.thestar.com.my/lifestyle/entertainment/arts/2013/07/23/two-dance-forms-come-together-in-sharanagati/

https://www.nytimes.com/2010/08/21/arts/dance/21fringe.html

https://orissamatters.wordpress.com/tag/leena-mohanty/

https://www.deccanchronicle.com/lifestyle/books-and-art/280718/ode-to-the-odissi.html

https://www.thehindu.com/entertainment/dance/leena-mohantys-upcoming-odissi-performance-in-bengaluru-anurati-is-based-on-the-different-kinds-of-love/article66086210.ece

https://www.deccanchronicle.com/lifestyle/books-and-art/040818/mudras-of-movement.html

https://www.thehindu.com/entertainment/dance/revealing-a-different-story/article21289124.ece

https://www.theedgemarkets.com/article/odissi-extravaganza-0

https://www.pressreader.com/malaysia/the-star-malaysia-star2/20170708/281749859386213

பகுப்பு:வாழும் மக்கள்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:ஒடிசி நடனக் கலைஞர்கள்
அக்விஃபோலியாசியே

**அக்விஃபோலியாசியே** (தாவர வகைப்பாட்டியல்:*Aquifoliaceae*) என்பது பன்னாட்டு தாவரவியல் அமைப்பினர், ஏற்றுக்கொண்டு அறிவித்த,  தனித்துவமுள்ள தாவரக் குடும்பங்களில் ஒன்றாகும். இக்குடும்பத்தைக் கண்டறிந்த தாவரவியலாளர், Bercht. & J.Presl ஆவார். இங்கிலாந்திலுள்ள கியூ தாவரவியற் பூங்கா, இக்குடும்ப பேரினங்கள் குறித்தும், இனங்கள் குறித்தும், வெளியிடப்பட்டுள்ள, முதல் ஆவணக் குறிப்பும்,  ஆண்டும் வருமாறு: Prir. Rostlin Aneb. Rostl. 2(109*): [438], 440. 1825 (1825)nom. cons.

## மேற்கோள்கள்

பகுப்பு:நீலகிரி உயிர்க்கோளக் காப்பகக் குடும்பங்கள்
திவ்யா பிரபா

**திவ்ய பிரபா** ( *Divya Prabha* ) ஓர் இந்திய நடிகை ஆவார். இவர் முக்கியமாக மலையாளம் மற்றும் தமிழ்தமிழ் மொழிப் படங்களில் தோன்றுகிறார். டேக் ஆஃப்  மற்றும் *தமாஷா* ஆகிய படங்களில் நடித்ததற்காக இவர் பரந்த கவனத்தைப் பெற்றார். 2015 ஆம் ஆண்டில், *ஈஸ்வரன் சாக்சியாய்* என்ற தொலைக்காட்சித் தொடரில் நடித்ததற்காக சிறந்த இரண்டாவது நடிகைக்கான கேரள மாநில தொலைக்காட்சி விருதை வென்றார். மகேசு நாராயணன் இயக்கிய *அரிப்பு*  என்ற திரைப்படத்திற்காக 2022 லோகார்னோ சர்வதேச திரைப்பட விழாவில் சர்வதேச போட்டிப் பிரிவில் சிறந்த நடிகையாக பரிந்துரைக்கப்பட்டார்.

## நடிப்பு வாழ்க்கை
பிரபா 2013 ஆம் ஆண்டு வெளியான *லோக்பால்* என்ற திரைப்படத்தின் மூலம் திரையுலகில் அறிமுகமானார். பிரபு சாலமன் இயக்கிய கயல் இவரது முதல் தமிழ் படமாகும். பின்னர், ராஜேஷ் பிள்ளை இயக்கிய *வேட்ட* படத்தில் குணச்சித்திர வேடத்தில் நடித்தார். 2017இல் வெளியான மலையாளத் திரைப்படமான டேக் ஆஃப் படத்தில் செவிலியராக நடித்தார். 2018 இல், இவர் *கம்மர சம்பவம்* மற்றும்  *நான்சென்ஸ்* ஆகியவற்றில் துணை வேடங்களில் நடித்தார். 2019 இல், ரோசன் மேத்யூ இயக்கிய *எ வெரி நார்மல் ஃபேமிலி* என்ற திரைப்படத்தில் நடித்தார். அதன் பிறகு *தமாஷா* படத்திலும் நடித்தார்.

## மேற்கோள்கள்

## வெளி இணைப்புகள்

* 
* 
* 

பகுப்பு:1991 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
கவி நர்மத் மத்திய நூலகம்

**கவி நர்மத் மத்திய நூலகம்** (*Kavi Narmad Central Library*) என்பது சூரத்தில் உள்ள ஒரு பொது நூலகம் ஆகும்.

## வரலாறு
கவி நர்மத் மத்திய நூலகம் சூரத் மாநகராட்சியினால் 1991-இல் கோட் டோட் சாலையில் கட்டப்பட்டது. இந்நூலகம் 2,26,391 புத்தகங்கள் மற்றும் 46,855 உறுப்பினர்களைக் கொண்டது. இந்நகரத்தில் மிகப்பெரிய நூலகம் இது. நூலக வளாகத்தின் மொத்த பரப்பளவு, 6158 சதுர அடி. மீ ஆகும். இந்நூலகம் 4.03  கோடி செலவில் கட்டப்பட்டது. நூலகத்தில் வாசிப்பு அறை மற்றும் செய்தித்தாள் பிரிவு பொதுமக்களுக்குத் திறக்கப்பட்டுள்ளது. சூரத்தை சேர்ந்த பிரபல குசராத்தி கவிஞரான வீர் நர்மத்தின் பெயரால் இந்நூலகம் வீர் நர்மத்தின் 158வது பிறந்தநாளில் பொதுமக்களுக்குத் திறக்கப்பட்டது.

18 சனவரி 2011 தகவல் மையம், மூத்த குடிமக்களுக்கான தனிப் பிரிவுகள் மற்றும் அரிய புத்தக சேகரிப்பு, விவாத அரங்கம் மற்றும் ஒலி ஒளிப்பதிவு அறை சேர்க்கப்பட்டது.

## மேலும் பார்க்கவும்

* அறிவியல் மையம், சூரத்

## மேற்கோள்கள்

பகுப்பு:நூலகங்கள்
பகுப்பு:சூரத் மாவட்டம்
டோமோகோ நாகடோமோ

**டோமோகோ நாகடோமோ** (*Tomoko Nagatomo*) (பிறப்பு : 1972 ஆம் ஆண்டு)  சப்பானிய தொல்பொருள் ஆராய்ச்சியாளர் ஆவார். இவர் சப்பானின் கியோட்டோவில் உள்ள ரிட்சுமைகன் பல்கலைக்கழகத்தில் பேராசிரியராக உள்ளார்.

## சுயசரிதை
நாகடோமோ கியோத்தோவில் பிறந்தார். இவர் ஒசாக்கா பல்கலைக்கழகத்தில் முனைவர் பட்டம் இலக்கியத்தில் முடித்தார். இவர் ஒசாக்கா ஓதானி பல்கலைக்கழகத்தில் இணை பேராசிரியராகப் பணியாற்றினார்.

நாகடோமோ யாயோய் மற்றும் கோபூன் காலங்களை ஆய்வு செய்கிறார். குறிப்பாக இந்த காலகட்டங்களின் உபகரணங்கள், உற்பத்தி மற்றும் உணவு கலாச்சாரம் ஆகியவற்றை ஆய்வு செய்கிறார்.

## மேற்கோள்கள்

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:தொல்லியலாளர்கள்
வெடெலியா ஆக்சிலெபிசு

**வெடெலியா ஆக்ஸிலெபிசு** (தாவர வகைப்பாட்டியல்: *Wedelia oxylepis*) என்பது  சூரியகாந்திக் குடும்பத்தில்  உள்ள ஒரு வகை பூக்கும் தாவரமாகும். இக்குடும்பத்தில் 1702 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான,  "வெடெலியா" பேரினத்தில், 131 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமே, இந்த தாவரம்,  ஈக்வடாரில் மட்டுமே காணப்படுகிறது. இதன் இயற்கை வாழ்விடம் துணை வெப்பமண்டல, வெப்பமண்டல ஈரமான தாழ்நில காடுகள் ஆகும். இது வாழ்விட இழப்பால், இத்தாவரம் மிக அருகிய தாவரயினமாக பட்டியலில் இடம் பெற்றுள்ளது.

## மேற்கோள்கள்

பகுப்பு:மிக அருகிய தாவரங்கள்